b'\n_START_ARTICLE_\nStri\xc5\xbena matrika\n_START_PARAGRAPH_\nStri\xc5\xbena matrika (tudi matrika striga) je elementarna matrika, ki nastane z dodajanjem ene vrstice ali stolpca neki drugi vrstici ali stolpcu. Tak\xc5\xa1no matriko dobimo tudi iz enotske matrike z zamenjavo enega ni\xc4\x8delnega elementa z elementom razli\xc4\x8dnim od ni\xc4\x8d. Ime izvira iz stri\xc5\xbene transformacije, ki jo stri\xc5\xbena matrika predstavlja. Strig je linearna transformacija v kateri vse to\xc4\x8dke vzdol\xc5\xbe dane premice ostanejo negibne, ostale to\xc4\x8dke pa se premaknejo vzporedno s premico za razdaljo, ki je sorazmerna z oddaljenostjo od premice.'